نصائح مهمة ستنفعك في مطبخك..استفيدي منها إليك يا لالة بعض النصائح المجربة من مطبخ الأخت ماما شاف ستساعدك كثيرا في تدبيير منزلك عليك تجربتها. كيفاش نخلي ريحت التيرمو زوينة ..ساهلة ديري لقرفة عواد مع قرنفل نديرو فتيرمو منبعد مانغسلو ونشفو ونسدو عادي ومنغسلوش بجافيل كيفاش نغسل لحوت لي فيه شوك ويقدر يجرحني . وكيفاش نحتافض بيه في التلاجة مدة طويلة بلى ريحة غسليه بفرشات الأسنان وجيبي ميكة خشي فيها لحوت بالترتيب ديري طراف ليم وسطري بقلم كما في الصورة بلأحمر ..من بعد سخني سكين مليح فوق لبوطة وشرطي على الخط الأحمر بالسكسن ومباشرة غتلسق لميكة على بعضها هذه الطريقة منقولة من الأخت نجاة تادلة . كيفاش نحافض على نصف ليمة بلى متخسر فتلاجة. ديري نصف ليمة فطاسة أو طبسي وسدي عليها بكاس يكون غامها وديريها فتلاجة وجبديها للإستعمال ورديها بنفس الطريقة كيفاش نحافض على لباربا مسلوقة منبعد منسلقها نخليها فماها فشي بواطة فتلاجة كفاش نضف الغلاي الكهربائي من لكالكيل نخوي فيه لماء مع لخل ونديرو يغلا شوية ونغسلو عادي كيفاش نضف السخان الكهربائي من البكتيريا نحكو بطراف لحامض ونخليه يسخن فيه واحد الدورة غنلاحض قطرات الحامض فيه نمسحو عادي كيفاش نضف الأوساخ العالقة في فم الإبريق لازم يكون عندنا إلى جانب المنضف سلك فرشاة الأسنان بيهم نحكو فم الإبريق كيفاش نتهنا من مسيح لبوطاجي من زيت لي تقطرلي فلكبان نوضعو طبسي يواتي لقرعة وفيه غتبقا تقطر الزيت منبعد نغسلوه شنو ندير بقواطا ديال طون والذرة منرميهمش نغسلهم ونجمعهم يفيدوني فلماضلين شنو ندير بقشور التشين الليمون والحامض نحكهم ونحتافض بيهم في المجمد أو نحتافض بيهم هاكاك إلى لحين الإستعمال يفيدوني فتنسيم الكيك أو الحلوى كيفاش نحيد ريحة قلي لحوت من دار نغلي شوية قهو فلبريق وهيا غتمص ريحة لقلي كيفاش نتأكد من صلاحية الفواكه المصبرة في المنزل ملي نطيب الفواكه نقلب القارورات على فمها ونخلي لهوا يدور فيها يلى سال منها الماء هدا يعني وجوب إستهلاكها وإذا ثبت العكس فهدا كيدل على درتنا بلإحتفاض بها لمدة لي بغينا كيفاش نشرمل الزيتون منبعد ميحلا الزيتون نكبو فبيدو نقي أو طاسة مع شوية من لماء لي حلا فيه. ندير فشرمولة ليم مقطع لحار مقطع ملح خشن زعتر قصبر ومعدنوس خيزو للتزين وايضا لخيار كورنيشو هنا مكانش عندي منبعد نعصر فوقو شي نصف حامضة نحتافض بيه ونبقا نجبد بصفاية ممكن الإحتفاض به خارج أو داخل التلاجة . نغلف بلايص لحديد بلألمينيوم كيفاش نحافض على ريحة زوينة فتلاجة منبعد لغسيل نغلي نصفليمة زعتر فليو ونبخر بيه التلاجة منبعد نصفي لماء ونمسح بيه التلاجة ندير فيها خمارة حمراء محلولة كتمص الروائح ألبيكاربونات أيضا تمتص الروائح نغلف التلاجة باش نحصل على منضر جميل كيفاش نتهنا من مسيح باب التلاجة كل مرة وصدا حتا هو كنغلفها بسولوفان الاصق بحيت هو ساهل فلمسيح ونقدر نبدلو ملي نبغي .وكيكون عازل بين لهند ديال الزواقات وحتا فوق التلاجة نغلفها بلميكا عاد نحط لغطا باش نتفادى لغبرة كيفاش نحتافض بالفواكه فلمجمد خصوصا الفواكه لي معرضة للأكسدة بنان مانكا قطعتهم عصرت عليهم الليم وسنيدة درتهم فميكا وخرجت لهوا وقطعت بسكين سخون باش تبلعو حيت غنحتاجهم حتا لرمضان. دائما نفس الطريقة باش كنقفل لميكات